Premierul român şi preşedintele Emiratelor Arabe Unite au discutat despre Energie şi investiţii.
Nicolae-Ionel Ciucă a efectuat o vizită de lucru în Emiratele Arabe Unite. În cadrul întrevederii, au fost abordate teme importante. Au fost abordate şi oportunităţile de investiţii în România.
Diversificarea resurselor de aprovizionare cu petrol şi gaze, în contextul embargoului european faţă de livrările ruseşti de petrol şi produse petroliere a fost una din temele discuţiilor dintre premierul român Nicolae Ciucă şi şeicul Mohamed bin Zayed Al Nahyan, preşedintele Emiratelor Arabe Unite.Prim-ministrul Nicolae-Ionel Ciucă a efectuat, în perioada 20-21 iunie, o vizită de lucru în Emiratele Arabe Unite. Cu această ocazie, premierul României a avut o întrevedere, la Abu Dhabi, cu A.S. Şeicul Mohamed bin Zayed Al Nahyan, preşedintele E.A.U. şi cu A.S. Şeicul Mohammed bin Rashid Al Maktoum, vice-preşedintele şi prim-ministrul E.A.U.Discuţiile au vizat dezvoltarea şi consolidarea dialogului bilateral la nivel politic, economic şi sectorial între cele două state. În cadrul întrevederii, au fost abordate teme importante şi prioritare pentru Emiratele Arabe Unite şi pentru România, precum şi subiecte de interes regional şi internaţional.Principalele teme au vizat proiecte în domeniul energiei, infrastructurii portuare, agriculturii şi IT.Totodată, au fost abordate şi oportunităţile de investiţii în România în domeniul energiei regenerabile, atât off-shore, cât şi on-shore.Vizita a precedat cea de-a doua sesiune a Comisiei de cooperare între Guvernul României şi Guvernul Emiratelor Arabe Unite care are loc în perioada 21-22 iunie.